BMB Aerial Satellite Jeffreysbaai vier twee dekades | News24
BMB Aerial Satellite Jeffreysbaai vier twee dekades
: = Shirley Billet van Humansdorp is een van die gelukkige pryswenners tydens BMB Aerial & Satellite in Jeffreysbaai se 20 jaar vieringe die afgelope naweek. Sy ontvang haar prys van eienaar Brenda Boshoff. Foto: VERSKAF
BMB Aerial & Satellite in Jeffreysbaai, op die hoek van Goedehoop en Jeffreys het die afgelope naweek hul 20ste verjaardag saam met hul kliënte gevier.
Eienaars Brenda en Marius Boshoff het in 1997 na Jeffreysbaai verhuis, en in Oktober dieselfde jaar die eerste Mnet-agentskap in Jeffreysbaai geopen. Hul kinders het ná skool by die familiebesigheid aangesluit. Met die koms van DStv in daardie jaar, het BMB Aerial & Satellite net verdere hoogtes bereik.
“Ons bedank al ons kliënte regoor die Kouga-gebied vir hul ondersteuning die afgelope 20 jaar. Sonder hulle sou ons sukses nie moontlik gewees het nie,” sê Brenda. “`n Spesiale dankie gaan aan ons getroue kliënte wat na 20 jaar nog steeds van ons diens gebruik maak.”